Die wonderlikste dinge wag vir ons in die hemel (die Nuwe Jerusalem) - www.bybelkennis.co.za
Maar hoe moet 'n gewone mens hom dit voorstel? Hoe gaan dit wees? Die skrywer van Openbaring sê dit gaan soos 'n stad van goud en pêrels en allerhande edelgesteentes wees met die mooiste tuine en 'n pragtige rivier. Wat die skrywer gedoen het, is om al die mooiste dinge waaraan hy kon dink bymekaar te sit en te sê: so gaan dit wees. Die mense van destyds was maar arm (tot 80% van hulle het nie genoeg kos gehad om te eet nie). Om te hoor dat hulle in 'n stad van goud gaan bly met kos wat nooit gaan opraak nie en God wat self hulle trane vir hulle afdroog, was vir hulle onvoorstelbaar wonderlik. Wonderliker kon dit nie!
Met ander woorde: hoe gaan dit eendag in die hemel wees? Onvoorstelbaar wonderlik, soos 'n nuwe Jerusalem. Wonderliker kan dit nie.